Eemalviibimine - eKool wiki
Eemalviibimine
NB! Oktoobrist 2019 on võimalik õpetajate koolimajas viibimist ja eemal olekuid paremini teada anda ning mugavamalt asendusi planeerida. Lisandun eemal viibimiste aruanne ning võimalus talletada läbitud koolituste infot.
Õpetaja eemalviibimine
Õpetaja eemalviibimine on uus võimalus anda kooliperele teada, kes õpetajatest ei ole millisel päeval majas. Info lisatakse kooli sündmuste alla: valige kooli leht, sündmused, + Lisa uus sündmus, valida Lisa eemalviibimine. Eemalviibimise lisab õpetaja ise-endale; koolijuht ja administraator saab teha valiku kooli personali liikmete hulgast, s.o. lisada kolleegi eemalviibimisi.
Iga eemalviibimise kohta tuleks määrata selle algus ja lõpp - kas terve päeva kohta või kellaajaliselt. Ja valida eemalviibimise põhjus. Kooli seatud klassifikaatorist. Kui soovi, saab sisestada selgituse.
NB! info eemalviibimiste kohta on nähtav kooli lehel Sündmused all ja uudisvoos AINULT kooli personalile ja administraatoritele. Õpilased ja vanemad seda ei näe!
Kui õpetajat ei ole majas, siis peaks keegi tema tunde asendama. Seni sai asendajat määrata kahest kohast:
õppeaasta lehel Päevikute juures administraatorina. Avada päevik, määrata asendaja, määrata asenduse põhjus. Asendusõpetaja sai juurdepääsu päevikule.
õpetaja ise ja koolijuht saab asendust avada igast ainepäevikust - valida “LIsa asendus”, valida asendaja ja asenduse põhjus.
Mõlemad meetodid jäävad käiku.
Asendust lõpetada said õpetajad kas oma päevikust (lõpetades asendaja juurdepääsu päevikule; ka ise-enda asendust saab lõpetada) või administraator Õppeaasta alt. Asendus ei lõpe automaatselt. Asendused tuleb lisada iga päeviku jaoks eraldi. Ka need tegevused jäid muutmatuks.
Et seda protsessi mugavamaks teha, lisasime eemalolekule veel ühe tegevuse: asenduste määramise kõigile eemal oleva õpetaja päevikutele samast aknast. Ning selliselt määratud asendused lõpetatakse automaatselt, kui eemalolek lõppeb. Lisatud sai teavitus - asendajaks määratud õpetajatele; asenduse saanud päeviku õpilastele ja lapsevanematele. Seega:
1. määrata õpetaja eemalolek; valida kuupäevad/kellaajad; valida põhjus
2. vajutada asenduste määramise linnuke aktiivseks, aken pikeneb asenduste määramise jaoks
3. Iga päeviku jaoks on näha senised seotud õpetajad, ka kehtiva juurdepääsuga asendajad.
4. Iga päeviku jaoks saab (aga ei pea) valika “Lisa asendus” ja teha asendusõpetaja valik õpetajate nimekirjast. Iga asenduse valik tehakse eraldi; samale päevikule saab valida mitu õpetajat.
NB! õpetajate nimedega on püütud kaasa anda lisainfot:
kui õpetaja on samal ajal ära, on tema nimi hall;
kui õpetaja õpetab sama ainet, on tema taga sulgused aine nimetus;
kui õpetaja õpetab sama klassi, on tema nime taga sulgudes klassi nimetus.
5. Enne asenduste kinnitamist tuleb teha valik:
a) kas saata info asenduste kohta õpilaste ja vanemate uudisvoogu; iga laps näeb ainult endaga seotud päevikutes seatus asendusi; antakse ka asenduste kestvus.
b) kas saata e-kiri õpetajatele, kes asendajaks on määratud. Igaüks saab kirja vaid oma asenduse kohta.
6. Kinnitada asenduste määramine.
Ja nüüd kõige parem: niimoodi määratud asendused lõpetatakse automaatselt keskööl, kui asendatava õpetaja eemaloleku lõpust on möödunud vähemalt 24 tundi.
NB! Asenduste aruanded toimivad edasi hoolimata asendaja määramise meetodist.
NB! Ka seda asendsut saab lõpetada nagu seni määratud asendusi.
Edasised arendused
1. Eemalviibimiste aruanne - kes kui palju eemal oli
2. Koolituste info sisestamine: kui asenduse põhjus on koolitus ja õpetaja soovib selle kohta infot lisada, saab ta avada lisavormi, kuhu kõige olulisem kirja panna.
3. Koolituste aruanne
Retrieved from "https://wiki.ekool.eu/index.php?title=Eemalviibimine&oldid=13043"
This page was last modified on 8 October 2019, at 13:01.